થોડા સમય બાદ અમદાવાદના અત્યંત વ્યસ્ત ગણાતા રિલીફ રોડ પર સતીષ ચંદ્રાએ હેવમોર ના નામે પ્રથમ આઉટલેટ શરુ કર્યું જે આજે પણ અડીખમ ઉભું છે. બસ ત્યારબાદ બીજું આઉટલેટ વડોદરામાં શરુ કર્યું અને આજે હેવમોરને જ્યારે એક કોરિયન કંપનીએ ખરીદી લીધું છે ત્યારે તેની દેશભરમાં 14 શહેરોમાં હાજરી છે. હેવમોર પીક સિઝનમાં રોજનો 2 લાખ લિટર આઈસ્ક્રીમ વેંચે છે જ્યારે ઓફ સિઝનમાં આ વેંચાણ લગભગ અડધું થઇ જાય છે.